62022TJ0468_INF
Presuda Općeg suda (deveto vijeće) od 18. listopada 2023. –EIB/Sirija
(predmet T-468/22) (
1
)
„Arbitražna klauzula – Ugovor o zajmu koji se odnosi na projekt poboljšanja mreže za prijenos električne energije u trećoj zemlji – Neizvršenje ugovora – Povrat unaprijed isplaćenih iznosa – Zatezne kamate – Postupak donošenja presude zbog ogluhe”
1.
Sudski postupak – Tužba pred Općim sudom – Primjena postupka donošenja presude zbog ogluhe – Obveza Općeg suda da donese presudu kojom prihvaća tužiteljev tužbeni zahtjev – Pretpostavke – Izostanak tuženikova odgovora u propisanom roku
(Poslovnik Općeg suda, čl. 123. st. 1.)
(t. 16.-19., 24., 35., 40., 41.)
2.
Sudski postupak – Pokretanje postupka pred Općim sudom na temelju arbitražne klauzule – Ugovor o zajmu sklopljen između Europske investicijske banke i Sirije – Nadležnost Općeg suda definirana člancima 256. i 272. UFEU-a i arbitražnom klauzulom
(čl. 256. st. 1. i čl. 272. UFEU-a)
(t. 20., 22., 23.)
3.
Sudski postupak – Pokretanje postupka pred Općim sudom na temelju arbitražne klauzule – Ugovor o zajmu sklopljen između Europske investicijske banke i Sirije – Neispunjenje ugovornih obveza Sirije – Prijelaz EIB-ovih prava na Uniju subrogacijom – Tužba koju je EIB podnio u ime Unije – Dopuštenost
(čl. 256. st. 1. i čl. 272. UFEU-a; Rimska konvencija od 19. lipnja 1980., čl. 13. st. 1.)
(t. 26., 27., 29.-34.)
Izreka
1.
Sirijskoj Arapskoj Republici nalaže se da Europskoj uniji, koju zastupa Europska investicijska banka (EIB), plati iznose od 22856655,23 eura i 1984763,43 švicarskih franaka (CHF), koji predstavljaju glavnicu s ugovornim i zateznim kamatama koje se duguju na dan 30. lipnja 2022.
2.
Iznosi od 18655393,62 eura i 1716822,98 CHF predstavljaju glavnicu na koju se odnose zatezne kamate, izračunate u skladu s metodom predviđenom u članku 3. stavku 2. ugovora o zajmu br. 20868 koji se odnosi na projekt poboljšanja mreže za prijenos električne energije u Siriji, sklopljenog između EIB-a i Sirijske Arapske Republike 14. prosinca 2000. i izmijenjenog 20. prosinca 2004., računajući od 30. lipnja 2022. do datuma isplate.
3.
Sirijskoj Arapskoj Republici nalaže se snošenje troškova.
(
1
)	SL C 359, 19. 9. 2022.